


****

РЕГЛАМЕНТ ЗА УЧАСТИЕ В КОНКУРС ЗА ПРИСЪЖДАНЕ НА НАГРАДИТЕ

“ЕКО ЕТИКЕТ ЗА УСТОЙЧИВИ СГРАДИ“

СТОЛИЧНА ОБЩИНА



2022

Описание на наградите

Новата мярка за създаване на местен еко етикет, първоначално представена в "Плана за действие за устойчива енергия и климат на Столична община 2021-2030 г.", се надгражда и развива в контекста на проект CITIE4CSR и Европейската стратегия за КСО, като се организират награди за връчването на еко етикет, насочен към зелените сгради. Създаването на местен еко етикет/сертификат има за цел да:

* насърчи използването на възобновяеми източници, да повиши енергийната ефективност и да намали емисиите на парникови газове;
* насърчи намаляването на потреблението на вода и по-доброто вътрешно управление на водите;
* насърчи рециклирането на отпадъците и създаването на вътрешни системи за управление на отпадъците с цел наблюдение на потоците от отпадъци;
* насърчи здравословната среда в затворените пространства (включително подобряване на качеството на въздуха, отопление, решения за светлинно и шумово замърсяване);
* насърчи иновациите в дизайна;
* насърчи устойчивата мобилност;
* насърчи организирането на информационни и образователни кампании и обучения за служителите по темите на устойчивото градско развитие.

**Цел на наградите**

Концепцията за церемонията по награждаването ще има за цел да събере на едно място местни експерти, финансови институции и предприятия, за да насърчи устойчивото градско развитие сред местните заинтересовани страни. Името на наградата ще бъде "Еко етикет за устойчиви сгради", с акцент върху награждаването на сгради на големи търговски центрове (МОЛ), големи търговски хранителни вериги и университети на територията на Столична община, които са предприели стъпки към прилагането на повече екологични решения в своите сгради. Очакванията са, че чрез номинирането и награждаването на най-добрите практики собствениците и наемателите на търговски сгради и обекти ще бъдат стимулирани да въвеждат иновации в устойчивия дизайн на сградата и прилежащите и площи. Мярката ще осигури и взаимодействие със стратегическите общински планове и програми за устойчиво градско развитие, а също така ще подпомогне анализа и планирането в областта на използването на енергия.

Регламент и общи условия за участие

Церемонията по награждаването за "Еко етикет за устойчиви сгради" ще бъде организирана от Столична община.

**I. Категории**

Участниците могат да бъдат големи търговски центрове (МОЛ), големи търговски хранителни вериги и университети, които имат сграда на територията на Столична община.

„Устойчивите“ или „зелените“ сгради трябва да бъдат проектирани, изградени или ремонтирани с акцент върху ESG - екологичните, социалните и икономическите приоритети. Това означава, че изграждането и/или експлоатацията на сградата трябва да причини минимални щети на околната среда, да бъде икономически осъществимо и да осигури удобство и комфорт за хората, които я посещават или работят в нея. Устойчивата архитектура предполага съзнателно сериозно отношение към енергийните източници; нейното екологично използване и опазване в дизайна на архитектурната среда. Целта е да се сведе до минимум отрицателното въздействие чрез ефективно и подходящо използване на материали, енергия и пространство за развитие.

**II. Критерии за оценяване**

Критериите за присъждане на "Еко етикет за устойчиви сгради" ще бъдат групирани в трите ключови области на трансформация, установени от ИПК и съответните им ESG критерии (екологични, социални и икономически):

**1. Подкрепа от бизнеса, университетите и НПО за изпълнение на общински планове за устойчиво развитие (икономическо);**

**2.Подобряване на зелената система и градската среда (екологична);**

**3.Повишени възможности за екологична осведоменост и образование (социално).**

Тези критерии за присъждане на "Еко етикет за устойчиви сгради" ще бъдат разделени на следните групи индикатори показани в примерната оценителна таблица:

|  |  |  |  |  |
| --- | --- | --- | --- | --- |
| **Оценителна таблица** | | | | |
| **Ключови области на трансформация** | **Критерии/индикатор** | **Максимален брой точки за посочения критерии** | **Присъдени точки** | **Коментари** |
| **I. Подкрепа от бизнеса, университетите и НПО за изпълнение на общинскии планове за устойчиво развитие (икономическо)** | **1. Вода** -наблюдение и управление на консумацията на водата и насърчаване на намаляването на потреблението – 5т. -оползотворяване на „сива“ вода-5т. | 10 |  |  |
| **2. Енергия** -подобрение на цялостната енергийна ефективност на сградата (изолация, осветление, ежедневно потребление) – 5 т. -намаляване на CO2 емисиите -5 т. -производство на собствена енергия-5т. - намаляване на вредното въздействие от отоплителните и охлаждащите системи в сградата -5т. | 20 |  |  |
| **3. Иновации в архитектурния дизайн** - покривно и фасадно озеленяване – 10 т. - системи за пречистване на въздуха -5 т. | 15 |  |  |
| **4. Управление на отпадъците**  - обособена площадка за рециклиране на отпадъци -5 т. - контрол върху процеса по рециклиране и потоците на отпадъци -5 т. - вътрешни правила за управление на отпадъците образувани на територията на обекта -5 т. | 15 |  |  |
| **5. Транспорт и създаване на предпоставки за алтернативно предвижване -** степен на автоматизация на сградата -5 т.  - налични ли са паркоместа за електроавтомобили (колко са местата, налични ли са и колко са станциите за зареждане) -5 т. | 10 |  |  |
| **II. Подобряване на зелената система и градската среда (екологична)** | **1. Градоустройствен акспект и принос към средата в която се реализира сградата**  - план за управление и поддържане на околната среда, озеленяване и местообитание | 10 |  |  |
| **2. Взаимодействие със стратегически общински планове и програми за устойчиво градско развитие** | 10 |  |  |
| **III. Повишени възможности за екологична осведоменост и образование (социално)** | **Наличие на информационни и/или образователни кампании/обучения за служители по темите за устойчиво градско развитие** | 10 |  |  |
|  |  |  |  |  |
| **Максимален брой точки** |  | 100 |  |  |

Първaта ключова област на трансформация формира общо 70 точки, а другите две носят допълнителни 20 и 10 точки, образувайки максимален резултат от 100 точки.

**III. Кандидатстване**

Начинът на представяне на сградата има важно значение за нейния успех в конкурса, затова трябва да се обърне особено внимание на представянето на визуалната и текстовата информация за кандидатурата.

Каква е базовата информация, която трябва да присъства във внесените материали:

**1. Попълнена регистрационна форма и декларация в оригинал и в doc формат на CD или флаш памет.**

**2. Описание на сградата, предоставено на хартиен носител и в doc формат на CD или флаш памет.**

**Какво трябва да включва описанието:**

* **Защо е създадена сградата - цел на инвестицията, функция и потребителски потребности, на които отговаря - до 1000 знака.**
* **Устойчива архитектура, дизайн, енергийна ефективност, функционалност - до 2000 знака.**
* наблюдение и управление на консумацията на водата и насърчаване на намаляването на потреблението;
* оползотворяване на „сива“ вода;
* подобрение на цялостната енергийна ефективност на сградата (изолация, осветление, ежедневно потребление);
* намаляване на CO2 емисиите;
* производство на собствена енергия;
* намаляване на вредното въздействие от отоплителните и охлаждащите системи в сградата;
* покривно и фасадно озеленяване;
* системи за пречистване на въздуха;
* обособена площадка за рециклиране на отпадъци;
* контрол върху процеса по рециклиране и потоците на отпадъци;
* вътрешни правила за управление на отпадъците образувани на територията на обекта;
* степен на автоматизация на сградата, налични ли са паркоместа за електроавтомобили (колко са местата, налични ли са и колко са станциите за зареждане);
* **Подобряване на зелената система и градската среда - до 2000 знака.**
* градоустройствен акспект и принос към средата в която се реализира сградата;
* план за управление и поддържане на околната среда, озеленяване и местообитание;
* взаимодействие със стратегически общински планове и програми за устойчиво градско развитие;
* **Наличие на информационни и/или образователни кампании/обучения за служители по темите за устойчиво развитие – до 1000 символа.**
* **Защо смятате, че сградата трябва да бъде отличена - избройте 3 ключови качества на сградата в сферата на устойчивото развитие заради които смятате, че сградата трябва да бъде отличена.**

**3. Копие от разрешението за експлоатация/ползване на сградата.**

**4. Професионални снимки на сградата (екстериорни и интериорни) - минимум 10 / максимум 20.**

**5. Кандидатстването е в периода 20.04.2022 г. -31.05.2022 г.**

Документите за участие се подават най-късно до 19:30 часа на 31.05.2022 г. в деловодството на Столична община на адрес: гр. София, ул. „Московка“ № 33, партер, в запечатан непрозрачен плик с надпис „Документи за участие в конкурс за присъждане на наградите „Еко етикет за устойчиви сгради“. Върху плика трябва да се посочат данни за участникът, включващи наименование, адрес за кореспонденция, телефон и електронен адрес.

**6. Оценка на кандидатурите**

Кандидатурите ще бъдат оценени от независимо жури, което включва доказани експерти в областта на устойчивото развитие и политиките по линикя на КСО. Оценката ще бъде извършена съгласно таблицата в раздел II. Критерии за оценяване.

**7. Награждаване**

Награждаването на отличените кандидати ще се проведе по време на присъствена церемония.